|  |
| --- |
| **Ημερομηνία: ……………. Θέμα: ΕΛΛΗΝΙΚΑ Δάσκαλος/α .............................****Τάξη: Α' Προχωρημένη η οποία λειτουργεί ως σύμπλεγμα Α' τάξης και Α' Προχωρημένης. Οι μαθητές της τάξης παρουσιάζουν διαφορά στο επίπεδο επίτευξης των γνωστικών στόχων που είχαν τεθεί στην Α' τάξη. Έτσι προκύπτει η ανάγκη διαφοροποίησης των στόχων και δραστηριοτήτων προς τα κάτω για να ανταποκρίνονται στις ανάγκες των μαθητών μας (και στα δύο επίπεδα).****Διάρκεια: 2 ώρες και 30 λεπτά****Θέμα: Το σπίτι «Τα μέρη του σπιτιού»**  |
| **Σχέδιο Μαθήματος** |
| **Τι θα μάθουμε σήμερα: Σήμερα μαθαίνουμε για τα δωμάτια του σπιτιού** |
| **Περιεχόμενο και δομή της ενότητας *(στην ευρεία της έννοια)***Στο περιεχόμενο της ενότητας περιλαμβάνονται:- oι έννοιες σπίτι, δωμάτια, τόπος- η συσχέτιση του τύπου σπιτιού ανάλογα με τον τόπο και την οικογένεια- η συναισθηματική σημασία του σπιτιού- η αναγνώριση της ανάγκης για στέγη |
| **ΣΚΟΠΟΣ:** Οι μαθητές πρέπει να είναι ικανοί: να αναγνωρίζουν οπτικά και να χρησιμοποιούν κατάλληλα τις λέξεις: το σπίτι / τα σπίτια, η κουζίνα, η τουαλέτα, το μπάνιο, το σαλόνι, το υπνοδωμάτιο / τα υπνοδωμάτια, το δωμάτιο / τα δωμάτια, μεγάλο, μικρό, o κήπος, η πόρτα, το παράθυρο, μέσα, έξω, η οικογένεια. |
| **4. Γνωστικό υπόβαθρο - προϋπάρχουσα γνώση**Οι μαθητές γνωρίζουν τα πιο κάτω:* Ανάγνωση και αναγνώριση διπλών γραμμάτων: οι, ει, αι, ου, μπ, γκ
* Ερωτηματική λέξη: πού
* Κτητικές αντωνυμίες: μου, σου
* Γνώση γραμματικών τύπων (ρήματα: είμαι/μένω /πηγαίνω/θέλω/μου αρέσει/παίζω)
* Τα επίθετα: μικρό μεγάλο
* Σύνδεσμος: και
* Κατηγορίες λέξεων σχετικές με:
* χρώματα: (κόκκινο, καφέ, μπλε, πράσινο, κίτρινο)
* οικογένεια: (ο πατέρας / μπαμπάς, η μητέρα / μαμά, η γιαγιά, ο παππούς, ο αδελφός, η αδελφή, το μωρό, το κορίτσι, το αγόρι, το όνομα, τα παιδιά, η οικογένεια)
* αριθμοί: (ένα, δύο, τρία … δέκα)
* χώρος: (η Κύπρος, η Ελλάδα, η Αγγλία, το σπίτι, η κουζίνα, η τουαλέτα)
* καταγωγή και διαμονή: είμαι από .... (γνωρίζουν ήδη την καταγωγή των γονιών και παππούδων τους) και μένω στο /στη(ν) (πού βρίσκεται το σπίτι τους).

**4. Νέα γνώση στην Α' Προχωρημένη** Στοχεύουμε στο να μάθουν οι μαθητές μας τα πιο κάτω:* Ρήματα είμαι, μένω, έχω (α΄, β΄, γ΄ πρόσωπο).
* Υπό ανάπτυξη λεξιλόγιο για το σπίτι: το σπίτι, η κουζίνα, η τουαλέτα, το μπάνιο, το σαλόνι, το υπνοδωμάτιο / τα υπνοδωμάτια, η οικογένεια, το δωμάτιο / τα δωμάτια, ο κήπος, το γκαράζ, η πόρτα.
* Επίθετα: μικρό, μεγάλο, ωραίο.
* Tοπικά επιρρήματα: πάνω, κάτω, μέσα, έξω.
* Ερωτηματική λέξη: ποιος / ποια.
* Σύνδεσμος: αλλά.
* Αρνητικό επίρρημα «δεν» μέσα από σχηματισμό προτάσεων.
* Πληθυντικός αριθμός ουδετέρων σε «ι» και «ο» το σπίτι / τα σπίτια, το δωμάτιο / τα δωμάτια, το υπνοδωμάτιο / τα υπνοδωμάτια.
* Τα οριστικά άρθρα ο, η, το / τα (στον πληθυντικό δίνεται μόνο ο πληθυντικός ουδετέρου).
 |
| **Στόχοι:****Ακρόαση / κατανόηση:**Να αναγνωρίζουν και να καταλαβαίνουν το λεξιλόγιο που αφορά το σπίτι και να το χρησιμοποιούν σωστά στον προφορικό και γραπτό λόγο: το σπίτι, η κουζίνα, η τουαλέτα,το μπάνιο, το σαλόνι, η οικογένεια, το υπνοδωμάτιο / τα υπνοδωμάτια, το δωμάτιο / τα δωμάτια, μεγάλο, μικρό, o κήπος, το γκαράζ, η πόρτα, το παράθυρο, μέσα, έξω. **Προφορικός λόγος:**A.Να απαντούν στις ερώτησεις: -Τι είναι; -Πού είσαι; Β. Να απαντούν σε ερωτήσεις χρησιμοποιώντας κατάφαση ή άρνηση-Είναι ...; (Ναι .../ Όχι ...)-Είσαι στο σπίτι; (Ναι .../ Όχι ...)Γ. Να χρησιμοποιούν λεξιλόγιο σχετικό με το σπίτι τους σε προτάσεις με τα ρήματα είμαι, έχω, μένω στα τρία πρόσωπα ενικού. Δ. Να χρησιμοποιούν σε προτάσεις τα επίθετα: μεγάλο, μικρό, ωραίο. Ε. Να χρησιμοποιούν σε προτάσεις τα τοπικά επιρρήματα: μέσα, έξω, πάνω, κάτω.**Ανάγνωση**:* Να διαβάζουν το νέο λεξιλόγιο.
* Να διαβάζουν το κείμενο και να απαντούν σε σχετικές ερωτήσεις κατανόησης.
* Να αναγνωρίζουν τα ήδη γνωστά διπλά γράμματα στις λέξεις :γκαράζ, μπάνιο, σπίτι, τουαλέτα, κουζίνα.
* Να διαβάζουν και να προφέρουν ορθά το Σ, σ, ς που εμπεριέχονται σε λέξεις και προτάσεις.
* Να διαβάζουν και να προφέρουν σωστά τους συνδυασμούς συμφώνων σπ, στ, σκ, που εμπεριέχονται σε λέξεις και προτάσεις.

**Γραπτός λόγος**: * Να γράφουν μικρές προτάσεις / λέξεις σχετικές με την ενότητα.
* Να γράφουν ορθογραφημένα τις λέξεις: η κουζίνα, η τουαλέτα, το υπνοδωμάτιο, το δωμάτιο, το μπάνιο, το σπίτι, ο κήπος, ως λέξεις ή μέσα σε πρόταση π.χ. Το σπίτι μου έχει τρία υπνοδωμάτια.
* Να γράφουν ορθογραφημένα λέξεις που εμπεριέχουν το γράμμα Σ, σ, ς και τους συνδυασμούς συμφώνων σπ, στ, σκ.
* Να χρησιμοποιούν ορθά το κεφαλαίο γράμμα στα ονόματα και στην αρχή προτάσεων.
* Να σχηματίζουν ορθά γραμματικά και συντακτικά:
* μια θετική και / ή αρνητική πρόταση χρησιμοποιώντας (ναι, είναι ή όχι, δεν είναι)
* προτάσεις που εμπεριέχουν οριστικά άρθρα
* προτάσεις που εμπεριέχουν επίθετα.
* Να σχηματίζουν τα αντίθετα λέξεων όπως: μέσα / έξω, μικρό/μεγάλο κλπ.
 |
| **Εποπτικό Υλικό:** PowerPoint presentation, flash cards, whiteboard, διαφάνειες, υπολογιστής, αποκόμματα εφημερίδων / περιοδικών ή βιβλία με σχετικό υλικό, υλικό από το διαδίκτυο με κείμενα και μουσική, πλαστελίνη, σχοινάκια, χαρτόνια με εικόνες των δωματίων του σπιτιού. |

|  |
| --- |
|  **Αναλυτικό Σχέδιο μαθήματος** |
| **Χρόνος** | **Δραστηριότητα** | **Στάδιο** |
| **5 λεπτά** | Επανάληψη του καθημερινού χαιρετισμού κι ονόματος «Καλημέρα τι κάνεις;», «Πώς σε λένε;», «Πού μένεις;»Επανάληψη της λέξης σπίτι κι άλλων γνωστών λέξεων (μέσα από τη δραστηριότητα «ασυνήθιστα σπίτια» (βλέπε παρουσίαση) | **Καλωσόρισμα /επαναφορά γνώσης (έμφαση στη λέξη σπίτι)** |
| **5 λεπτά** | Παρουσίαση στον βιντεοπροβολέα / ολομέλεια τάξης.Βλέπουμε εικόνες από διάφορα σπίτια σε όλο τον κόσμο. Συζήτηση για το τι παρατηρούν οι μαθητές. | **Αφόρμηση** |
| **7 λεπτά****3 λεπτά****3 λεπτά****4 λεπτά****3 λεπτά****3 λεπτά****4 λεπτά****4 λεπτά****20 λεπτά****10 λεπτά****3 λεπτά****10 λεπτά****8 λεπτά****10 λεπτά****10 λεπτά****5 λεπτά****5 λεπτά** | Παρουσίαση στον βιντεοπροβολέα / ολομέλεια τάξης1. Παρουσιάζουμε λεξιλόγιο σχετικό με τα εξωτερικά μέρη του σπιτιού μέσα από εικόνες και καλούμε τους μαθητές να τα αντιστοιχίσουν με λέξεις διαβάζοντας κάθε φορά τη λέξη.2.Powerpoint - παιχνίδιΕλέγχουμε την κατάκτηση του νέου λεξιλογίου για τα μέρη του σπιτιού παίζοντας το παιχνίδι “Ενώνοντας τη λέξη με τη σωστή εικόνα.” \*3.«Βρες το γράμμα»: Τα παιδιά καλούνται να συμπληρώσουν το γράμμα που λείπει. Διαφοροποίηση:Α' τάξη: συμπλήρωση προφορικά του σ/ς στις λέξεις σαλόνι και κήπος. Α' Προχωρημένη: συμπλήρωση προφορικά του σ/ς στις λέξεις σαλόνι, κήπος, σπίτι, σχολείο.Όλοι μαζί: Σχηματισμός των γραμμάτων Σ,σ,ς στον αέρα, με πλαστελίνη και σχοινάκια στο πάτωμα. \*4. «Σχηματισμός και ανάγνωση συλλαβών.»Διαφοροποίηση:Α' τάξη: συλλαβές με τη χρήση του γράμματος σ: σα, σε, σι, σοΑ' Προχωρημένη τάξη: σχηματισμός και ανάγνωση συλλαβών με τη χρήση του σπ και στ: σπι, σπε, σπα, σπο, στι, στε, στα, στο \*5. «Σχηματίζω τα ονόματα»Α’ τάξη: προφορική συμπλήρωση του Σ,σ,ς στις λέξεις-ονόματα ώστε τα παιδιά να πουν ποιος μένει σε κάθε σπίτι π.χ. εδώ μένει ο Σίμος, Σόνια, Σάσα, Σίσυ (Α’τάξη).Τα παιδιά χτυπάνε τις συλλαβές και λένε Σ……… είσαι μέσα; αλλάζοντας το όνομα.Α’ προχωρημένη: Προφορική συμπλήρωση των Σπ, Στ στις λέξεις-ονόματα ώστε τα παιδιά να πουν ποιος μένει σε κάθε σπίτι π.χ. εδώ μένει ο Στάθης, Στέλλα, Σπύρος, Στέφανος (Α' προχωρημένη). Τα παιδιά χτυπάνε τις συλλαβές και λένε Σ……… είσαι μέσα; αλλάζοντας το όνομα.\*6. Φύλλα εργασίας (διαφορετικά σε Α' και Α' Προχωρημένη). Α' τάξη: Τo γράμμα: Σ,σ,ς Α' προχωρημένη: Τους συνδυασμούς γραμμάτων Σπ/σπ, Στ/στ, Σκ/σκ. 7. α) Παρουσίαση δωματίων σπιτιού μέσω εικόνων.  β) Συμπλήρωση πληθυντικού αριθμού ουδετέρων: το δωμάτιο 🡪 τα δωμάτια, το υπνοδωμάτιο 🡪 τα υπνοδωμάτια, το σπίτι 🡪 τα σπίτια.8. Παιχνίδι «Εξαφανισμένες εικόνες»: όταν η εικόνα εξαφανίζεται πρέπει να ονομάσουν την εξαφανισμένη λέξη/εικόνα στα ελληνικά.9. Φύλλα εργασίας (γραπτός λόγος): α) Γίνομαι αρχιτέκτονας και τοποθετώ τα μέρη του σπιτιού.β) Γράψε τα δωμάτια που βλέπεις σε κάθε εικόνα (βλέπε φύλλο εργασίας 2).\*10. Η τάξη δουλεύει σε ζευγάρια: το κάθε ζευγάρι έχει μια ομάδα λέξων. Κάθε φορά, ο δάσκαλος/α προβάλλει μια εικόνα, αντίστοιχη μιας λέξης από την ομάδα των λέξεων που έχουν μπροστά τους τα παιδιά, και τα παιδιά πρέπει να βρουν τη λέξη αυτή, να την δείξουν σηκώνοντας την στα χερια τους και να την ονομάσουν.Διαφοροποίηση στη δραστηριότητα. Η τάξη δουλεύει σε 2 επίπεδα. Α' τάξη: παίζει το παιχνίδι “Τί είναι;Eίναι η κουζίνα;» «Ναι/όχι.»Α' προχωρημένη: Παίζει το παιχνίδι “Δες την εικόνα και πες την λέξη π.χ.“Τί είναι;” «Eίναι η κουζίνα.»\*11.Κείμενο κατανόησης με ασκήσεις αντιστοίχισης, ζωγραφικής και πολλαπλής επιλογής (Βλέπε φύλλο εργασίας)12. Κείμενο ακρόασης: διαβάζεται από το δάσκαλο ή ακούγεται ηχογραφημένο (δίνεται συνοδευτικό φύλλο εργασίας και το κείμενο ακρόασης για το δάσκαλο)13. Τραγούδι «Το σπίτι» (βλέπε παρουσίαση). Μαθαίνουμε να το τραγουδούμε προσθέτοντας κίνηση με τα χέρια για να θυμόμαστε κάποιες λέξεις.14. Παιχνίδι «Βρες σε ποιο δωμάτιο του σπιτιού είμαι.»Το κάθε παιδί βάζει στο μυαλό του ένα δωμάτιο του σπιτιού και οι υπόλοιποι πρέπει να βρουν που είναι:* *Είσαι στο μπάνιο;*
* *Όχι, δεν είμαι στο μπάνιο.*
* *Είσαι στην κουζίνα;*
* *Ναι, είμαι στην κουζίνα.»*

Το παιδί που βρίσκει το σωστό χώρο του σπιτιού παίρνει τη θέση του προηγούμενου. | **Εισαγωγή νέας γνώσης** **Δραστηριότητες σε όλους τους τομείς:*** **Προφορικός λόγος**
* **Γραπτός λόγος**
* **Ομιλία**
* **Ανάγνωση**
* **Κατανόηση**
* **Ακρόαση**
* **Παραγωγή γραπτού λόγου**
 |
| **5 λεπτά** | 15. Η τάξη μπαίνει σε κύκλο. Καθώς ο κύκλος προχωράει, τραγουδάμε το τραγούδι “Το σπίτι” (που μάθαμε προηγουμένως) και μόλις η δασκάλα σταματήσει τον κύκλο και δείξει μια εικόνα, τα παιδιά πρέπει να πουν τη λέξη που συνδέεται με την εικόνα.  | **Εμπέδωση - κλείσιμο** |
| **7 λεπτά** | 16. Φτιάχνουμε με χαρτόνια στο πάτωμα τα διαφορετικά μέρη του σπιτιού. Το κάθε παιδί θα πρέπει να περάσει απ’ όλα τα δωμάτια απάντωντας στις ερωτήσεις: ***-*** *Πού είσαι;**- Είμαι μέσα στο μπάνιο.**- Τι χρώμα είναι το μπάνιο;**- Είναι πράσινο.* | **Αξιολόγηση (γίνεται και κατά την διάρκεια του μαθήματος και στο τέλος)** |
| **40 λεπτά** | 17. Διαθεματική σύνδεση με μουσική, χορό και συναισθηματική αγωγή (ώρα χορού και μουσικής). Χρήση μέρους του τραγουδιού «Σπίτι μου σπιτάκι μου» (δίνεται έντυπο για το δάσκαλο). Αξιοποιούμε για τη διδασκαλία τους πρώτους στίχους:«Σπίτι μου σπιτάκι μου και φτωχοκαλυβάκι μουκι αν τον κόσμο γύρισα κοντά σου ξαναγύρισα».* Χτυπάμε ρυθμικά τους στίχους.
* Μαθαίνουμε τους στίχους ως γλωσσοδέτη, επιταχύνοντας από αργά σε γρήγορα.
* Αν μπορούμε στη συνέχεια μαθαίνουμε ολόκληρη την πρώτη στροφή ως τραγούδι, με τη βοήθεια του / της μουσικού.
* Μαθαίνουμε τα βήματα και το χορεύουμε με το ρυθμό στο μάθημα χορού.
 | **Διαθεματική σύνδεση** |
|  | α) Διερευνητική εργασία για τα σπίτια που αγαπούν οι μαθητές μας (σε Κύπρο, Ελλάδα, Αγγλία. Οδηγία: «Φέρνω φωτογραφίες από σπίτια που αγαπώ και γράφω μια πρόταση για το καθένα». Την επόμενη φορά τα παιδιά παρουσιάζουν τα σπίτια αυτά, προφορικά στην τάξη χρησιμοποιώντας λεξιλόγιο που έχουν μάθει στην ενότητα «Το σπίτι μου» (βλέπε σχετικό φύλλο εργασίας).β) Ορθογραφία: «Το σπίτι μου έχει τρία υπνοδωμάτια».3. Ανάγνωση: το κείμενο που δόθηκε για κατανόηση (βλέπε σχετικό φύλλο εγασίας). | **Εργασία για το σπίτι (βλέπε φυλλάδιο)** |

|  |
| --- |
| **Φιλοσοφία της δομής του σχεδίου μαθήματος** * **Σύνδεση με τα προηγούμενα – Αφόρμηση – Προβληματισμός**

Πρωταρχικός σκοπός μας είναι με αφετηρία τις ήδη γνωστές έννοιες και γνωστό λεξιλόγιο να προκαλέσουμε το ενδιαφέρον των μαθητών και να στρέψουμε την προσοχή τους στο περιεχόμενο της ενότητάς μας. Ο αρχικός προβληματισμός γίνεται με παρουσίαση εικόνων σχετικών με το περιεχόμενο της ενότητας, με εντοπισμό του κοινού θέματος «σπίτι» αλλά και των διαφορών μεταξύ σπιτιών. Δημιουργείται έτσι προβληματισμός για την ανάγκη στέγασης αλλά και για τις διαφορές στη δομή των σπιτιών και τη σημασία τους για τον άνθρωπο. Έτσι «ανακαλύπτεται» και «αποκαλύπτεται» το θέμα της νέας ενότητας.* **Διαδικασία ερευνητικής μαθησιακής εργασίας - Κατάκτηση της νέας γνώσης με ανακάλυψη**

Ανακάλυψη του περιεχομένου διαδραστικά με τους μαθητές μας. Παρουσίαση της νέας γνώσης με παιγνιώση μορφή. Οι δραστηριότητες περιλαμβάνουν ακρόαση, ανάγνωση, κατανόηση, γραπτό λόγο. Οι δραστηριότητες γίνονται άλλες με όλη την τάξη, άλλες σε ομάδες ή δυάδες και άλλες ατομικά. Περιλαμβάνουν διαφοροποίηση και διαθεματικότητα.* **Δραστηριότητες για Ολοκλήρωση -** **Εμπέδωση- Αξιολόγηση**

Στη σημείο αυτό γίνεται συστηματοποίηση των γνώσεων με αναφορά στον αφετηριακό σκοπό και στους στόχους της διδασκαλίας.  * **Εργασία για το σπίτι**

Δίνεται επιπλέον εργασία για εμπέδωση της διδασκαλίας. Η ανάθεση στους μαθητές εργασίας εκτός του βιβλίου, η οποία απαιτεί συλλογή και η αξιοποίηση πληροφοριακού υλικού με εμπλοκή και των γονιών, δίνει βαρύτητα στις εμπειρίες των παιδιών και αυξάνει το ενδιαφέρον τους για μάθηση. Έτσι οι μαθητές συνεχίζουν να μαθαίνουν και στο σπίτι. |